proxectonos/corpus_dominio_legal_administrativo_tmp huggingface dataset:
ORDE do 19 de outubro de 2020 pola que se modifica a composición do Consello Social da Universidade de Santiago de Compostela.
Consellería de Cultura, Educación e Universidade — II. Autoridades e persoal — 28/10/2020

Mediante a Orde do 30 de xaneiro de 2017 (DOG do 8 de febreiro), fíxose pública a composición do Consello Social da Universidade de Santiago de Compostela.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77 da citada Lei 6/2013 establece que son membros natos do Consello Social o/a reitor/a da universidade, o/a secretario/a xeral e o/a xerente da universidade. Así mesmo, serán membros un profesor ou unha profesora, un ou unha estudante e un ou unha representante do persoal da administración de servizos, elixidos/as polo Consello de Goberno das universidades. A duración do mandato dos membros do Consello Social sinalados neste punto será establecida polos estatutos da universidade.
O Decreto 14/2014, do 30 de xaneiro (DOG do 12 de febreiro), polo que se aproban os estatutos da Universidade de Santiago de Compostela, regula no seu artigo 71.3 que «O mandato dos órganos unipersoais electivos será de catro anos e non se poderá ocupar o cargo máis de dous mandatos consecutivos» e o artigo 74.3 recolle que «Os membros do Consello Social elixidos polo Consello de Goberno deberán reunir os requisitos exixidos no artigo 71 para seren titulares de órganos unipersoais».
A condición de persoa membro do Consello Social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
Con data do 8 de outubro de 2020, o Consello Social da Universidade de Santiago de Compostela comunica á Consellería de Cultura, Educación e Universidade a designación polo Consello de Goberno da universidade, como membro no Consello Social, de Fernando Sedano Arnáez, en representación do persoal de administración e servizos (PAS) e en substitución de Esther Hervés Sayar. Xúntase declaración de non estar incurso nas incompatibilidades sinaladas no artigo 78 da mencionada Lei 6/2013.
O artigo 77.4 da Lei 6/2013, do 13 de xuño, establece que os acordos de designación de membros do Consello Social lle serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Fernando Sedano Arnáez, en representación do persoal de administración e servizos no Consello Social da Universidade de Santiago de Compostela, en substitución de Esther Hervés Sayar.
Disposición derradeira
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 19 de outubro de 2020
ORDE do 19 de outubro de 2020 pola que se dispón o cesamento dunha vogal no Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 28/10/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Pilar Parra Serrano como vogal representante da Administración Xeral do Estado no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 19 de outubro de 2020
DECRETO 173/2020, do 15 de outubro, polo que se dispón o cesamento e o nomeamento de membros do Consello Escolar de Galicia.
Consellería de Cultura, Educación e Universidade — II. Autoridades e persoal — 23/10/2020

De conformidade co disposto no artigo 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, no artigo 16.1.c) do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo ás designacións formalizadas pola Consellería de Cultura, Educación e Universidade e pola Confederación Galega de Asociacións de Nais e Pais de Alumnos, por proposta do conselleiro de Cultura, Educación e Universidade, logo da deliberación do Consello da Xunta de Galicia, na súa reunión do quince de outubro de dous mil vinte,
Artigo 1
Que cesen como membros do Consello Escolar de Galicia as seguintes persoas:
1º. En representación da Administración educativa, por designación do conselleiro de Cultura, Educación e Universidade:
Jesús Oitavén Barcala.
Manuel Corredoira López.
José Manuel Pinal Rodríguez.
2º. En representación de pais e nais de alumnos/as de ensino privado, por proposta da Congapa:
María Paz García Fernández.
Artigo 2
Nomear membros do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, as seguintes persoas:
1º. En representación da Administración educativa, por designación do conselleiro de Cultura, Educación e Universidade:
Manuel Vila López.
José Luis Mira Lema.
José Manuel Álvarez Bértolo.
2º. En representación de pais e nais de alumnos/as de ensino privado, por proposta da Congapa:
Patricia Pérez Marín.
María Eugenia Díaz-Velarde Hurtado.
Artigo 3
O mandato dos novos membros será polo tempo que resta para completar o mandato da representatividade que teñen.
Disposición derradeira
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, quince de outubro de dous mil vinte
EXTRACTO da Orde do 15 de outubro de 2020 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para contratar axentes de emprego e unidades de apoio, e se convocan para o ano 2020 (código de procedemento TR352B).
Consellería de Emprego e Igualdade — III. Outras disposicións — 30/10/2020

BDNS (Identif.): 529284.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Entidades sen ánimo de lucro prestadoras de servizos sociais que establezan accións específicas de conformidade cos seus estatutos para a inserción, preferentemente, das persoas con discapacidade e/ou en risco de exclusión social, sempre que non estean incursas nalgunha das circunstancias establecidas no artigo 10.2 da Lei 9/2007, do 13 de xuño, de subvencións de Galicia.
Segundo. Obxecto
Financiamento de accións de fomento de emprego en colaboración con entidades sen ánimo de lucro prestadoras de servizos sociais, a través da concesión de axudas e subvencións para a contratación ou prórroga da contratación concedida na convocatoria do ano 2019 de axentes de emprego e unidades de apoio (procedemento TR352B), que colaborarán na implantación das políticas activas de emprego e na realización de funcións relacionadas coa dinamización e coa creación de emprego no ámbito das persoas con discapacidade e/ou en risco de exclusión social.
Terceiro. Bases reguladoras
Orde do 15 de outubro de 2020 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para contratar axentes de emprego e unidades de apoio, e se convocan para o ano 2020 (código de procedemento TR352B).
Cuarto. Importe
Para a concesión destas axudas destínase 1.100.000,00 euros.
Quinto. Prazo de presentación de solicitudes
O prazo de presentación de solicitudes será dun (1) mes, contado desde o día seguinte ao da publicación da orde no Diario Oficial de Galicia. Para estes efectos, entenderase como último día do prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non hai día equivalente, entenderase que o prazo finaliza o último día do mes.
Santiago de Compostela, 15 de outubro de 2020
EXTRACTO da Orde do 15 de outubro de 2020 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais para a contratación de axentes de emprego e desenvolvemento local, e se procede á súa convocatoria para o ano 2020 (código de procedemento TR351B).
Consellería de Emprego e Igualdade — III. Outras disposicións — 30/10/2020

BDNS (Identif.): 529277.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Entidades locais ou entidades públicas dependentes ou vinculadas a unha Administración local sempre que todas elas dispoñan de capacidade técnica e de xestión suficientes para a execución dos correspondentes proxectos e non incorran nas circunstancias establecidas no artigo 10.2 da Lei 9/2007, do 13 de xuño, de subvencións de Galicia.
Segundo. Obxecto
Contratación de axentes de emprego e desenvolvemento local, no ámbito da colaboración da Consellería de Emprego e Igualdade coas entidades locais, a través dos programas de cooperación, como instrumento para promover a configuración dunha rede especializada na implantación das políticas activas de emprego e a xeración de emprego na contorna local.
Terceiro. Bases reguladoras
Orde do 15 de outubro de 2020 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais para a contratación de axentes de emprego e desenvolvemento local, e se procede á súa convocatoria para o ano 2020 (código de procedemento TR351B).
Cuarto. Importe
Para a concesión destas axudas destínanse dous millóns douscentos mil euros (2.200.000 €).
Quinta. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta orde no
Diario Oficial de Galicia
. Para estes efectos, entenderase como último día do prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non hai día equivalente, entenderase que o prazo expira o último día do mes.
Santiago de Compostela, 15 de outubro de 2020
EXTRACTO da Orde do 19 de outubro de 2020 pola que se convocan os premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2019/20 (código de procedemento ED311F).
Consellería de Cultura, Educación e Universidade — III. Outras disposicións — 30/10/2020

BDNS (Identif.): 530026.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob. es/bdnstrans/index).
Primeiro. Persoas beneficiarias
Alumnado que finalizou os estudos profesionais de Música, os estudos profesionais de Danza ou de ciclos formativos de grao superior de Artes Plásticas e Deseño no curso 2019/20 nos centros docentes da Comunidade Autónoma de Galicia, cunha nota media igual ou superior a 8,75 nos dous últimos cursos das ensinanzas profesionais de Música e Danza ou cunha nota media final igual ou superior a 8,75 no ciclo formativo de grao superior de Artes Plásticas e Deseño cursado.
Segundo. Obxecto
Convocar premios extraordinarios de ensinanzas artísticas profesionais para o alumnado que finalizou os estudos profesionais de Música, os estudos profesionais de Danza ou de ciclos formativos de grao superior de Artes Plásticas e Deseño no curso 2019/20 nos centros docentes da Comunidade Autónoma de Galicia.
Terceiro. Bases reguladoras
Orde do 19 de outubro de 2020 pola que se convocan os premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2019/20 (código de procedemento 311F).
Cuarto. Importe
A dotación total é de 5.100 euros e non poderá exceder os 850 euros por premio.
Quinto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día de prazo for inhábil, entenderase prorrogado ao primeiro día hábil seguinte e, se no mes do vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 19 de outubro de 2020
CORRECCIÓN DE ERROS. Resolución do 6 de outubro de 2020 pola que se aproban as bases para a concesión de subvencións, en réxime de concorrencia non competitiva, para a promoción e difusión do audiovisual galego en festivais e mostras nacionais e internacionais, e se convocan para o ano 2020 (código de procedemento CT404B).
Axencia Galega das Industrias Culturais — III. Outras disposicións — 28/10/2020

Advertido erro na citada resolución, publicada no Diario Oficial de Galicia número 209, do 16 de outubro 2020, cómpre facer a oportuna corrección:
Na páxina 40110, onde di:
a) As contías máximas que se adxudicarán segundo os festivais ou mostras de cinema e sección de referencia son as seguintes:
Festivais recoñecidos e clasificados pola FIAPP (Federación Internacional de Asociacións de Produtores Cinematográficos), debe incluírse ademais na relación:
DECRETO 177/2020, do 15 de outubro, polo que se aproba o cambio de titularidade a prol do Concello de Lugo do treito inicial da LU-530 entre os puntos quilométricos 0+000 e 0+855.
Consellería de Infraestruturas e Mobilidade — III. Outras disposicións — 28/10/2020

Segundo o teor do artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Lugo solicita á Xunta de Galicia a transferencia de titularidade dun treito da estrada LU-530 comprendido entre a rúa San Eufrasio e o Paseo do Rato, entre os puntos quilométricos 0+000 e 0+855.
A Axencia Galega de Infraestruturas, de acordo cos informes emitidos polos servizos competentes, formulou a proposta favorable á transferencia de titularidade do treito que se define no artigo 1, o cal foi obxecto de renovación do firme e sinalización horizontal recentemente. Así mesmo, indícase que o punto quilométrico final do treito que se vai transferir é tal que mantén dentro da competencia autonómica os estribos e muros de acompañamento do viaduto sobre o río Fervedoira.
De conformidade co anteriormente exposto, por proposta da conselleira de Infraestruturas e Mobilidade, e logo de deliberación do Consello da Xunta de Galicia, na súa reunión do día quince de outubro de dous mil vinte,
Artigo 1
– Aprobar o cambio de titularidade a prol do Concello de Lugo de:
Artigo 2
En aplicación dos puntos 4 e 6 do artigo 10 da Lei 8/2013, do 28 de xuño, de estradas de Galicia, o Concello de Lugo deberá modificar o seu catálogo de estradas para incluír o cambio de titularidade ao que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo o día seguinte ao da publicación deste decreto no Diario Oficial de Galicia. A entrega dos bens formalizarase no prazo dos dous (2) meses seguintes a esta publicación mediante a sinatura da correspondente acta de entrega.
Artigo 4
Correspóndelle ao Concello de Lugo, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
Este decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, quince de outubro de dous mil vinte
RESOLUCIÓN do 13 de outubro de 2020, da Dirección Xeral de Defensa do Monte, pola que se dá publicidade das axudas concedidas ao abeiro da Orde do 30 de decembro de 2019 pola que se establecen as bases reguladoras para a concesión de subvencóns para a prevención dos danos causados aos bosques por incendios, desastres naturais e catástrofes en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020 (códigos de procedemento MR651A e MR651B) (Diario Oficial de Galicia número 34, do 19 de febreiro de 2020).
Consellería do Medio Rural — III. Outras disposicións — 28/10/2020

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, do programa e crédito orzamentario a que se imputen, da finalidade da subvención, do beneficiario e da cantidade concedida,
Ordenar a publicación no Diario Oficial de Galicia das subvencións concedidas ao abeiro da Orde do 30 de decembro de 2019 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020 (códigos de procedemento MR651A e MR651B), segundo os anexos desta resolución.
Estas axudas encádranse na submedida 8.3, Prevención de danos causados por incendios forestais, desastres naturais e catástrofes, do Programa de desenvolvemento rural (PDR) de Galicia para a etapa 2014-2020.
O financiamento das axudas recollidas na presente orde efectuarase con cargo á aplicación 14.02.551B.770.0 (código de proxecto 2016 00212), cofinanciado pola Unión Europea a través do Fondo Europeo Agrícola de Desenvolvemento Rural (Feader) nunha porcentaxe do 75 %, pola Administración xeral do Estado nun 7,5 % e pola Xunta de Galicia nun 17,5 %, respecto ao gasto público total.
O importe total concedido é de 4.379.168,10 € para a liña I (código de procedemento MR651A): subvencións para o control selectivo de combustible, con cargo á aplicación orzamentaria 14.02.551B.770.0 (código de proxecto 2016 00212).
O importe total concedido é de 1.574.005,46 € para a liña II (código de procedemento MR651B): subvencións para a construción de puntos de auga, con cargo á aplicación orzamentaria 14.02.551B.770.0 (código de proxecto 2016 00212).
As solicitudes non reflectidas nos anexos foron desestimadas.
Santiago de Compostela, 13 de outubro de 2020
CORRECCIÓN DE ERROS. Orde do 22 de xullo de 2020 pola que se establecen as bases reguladoras e a convocatoria, para o ano 2020, de concesión de axudas, en réxime de concorrencia competitiva, ás organizacións de produtores pesqueiros do sector dos produtos da pesca e da acuicultura no ámbito exclusivo da Comunidade Autónoma de Galicia, para a preparación e aplicación dos plans de produción e comercialización, cofinanciadas co Fondo Europeo Marítimo e de Pesca (FEMP) (código de procedemento PE155C).
Consellería do Mar — III. Outras disposicións — 23/10/2020

Advertido erro na dita orde, publicada no Diario Oficial de Galicia número 159, do 10 de agosto de 2020, é necesario efectuar a seguinte rectificación:
Na páxina 31686, punto 3, do artigo 8, onde di:
«3. Os gastos, para ter a consideración de subvencionables, deberán terse realizado e deberán ter as correspondentes facturas emitidas durante o período de execución do PPEC aprobado. O inicio deste período de execución será o 1 de xaneiro da anualidade correspondente ou a data de sinatura da resolución pola que se aproba ou modifica o PPEC no caso de que sexa posterior. O fin deste período de execución será o 31 de decembro da anualidade correspondente ou a data da inspección/acta que certifica a fin de obra no caso de que sexa anterior. Quedan exceptuados de ter que realizarse durante o período de execución antes sinalado os gastos do informe de auditor, así como os gastos efectuados pola preparación do PPEC e o informe anual, que terán a consideración de subvencionables aínda que se realicen fóra do dito período de execución».
Debe dicir:
«3. Os gastos, para ter a consideración de subvencionables, deberán terse realizado e deberán ter as correspondentes facturas emitidas durante o período de execución do PPEC aprobado. O inicio deste período de execución será o 1 de xaneiro da anualidade correspondente ou a data de sinatura da resolución pola que se aproba ou modifica o PPEC no caso de que sexa posterior. A fin deste período de execución será o 31 de decembro da anualidade correspondente ou a data da inspección/acta que certifica a fin de obra no caso de que sexa anterior. Quedan exceptuados de ter que realizarse durante o período de execución antes sinalado os gastos do informe de auditor, así como os gastos efectuados pola preparación do PPEC, o informe anual e aqueles gastos que proveñan de anualidades anteriores que non fosen rematados na dita anualidade e que así estea informado no seu expediente e que estean aprobados no informe anual, que terán a consideración de subvencionables aínda que se realicen fóra do dito período de execución».
A publicación da presente corrección de erros non modifica o prazo de presentación de solicitudes sinalado no artigo 14 da citada Orde do 22 de xullo de 2020.
RESOLUCIÓN do 29 de setembro de 2020 pola que se dá publicidade das axudas concedidas durante o primeiro semestre de 2020 ao abeiro da convocatoria para o ano 2020 para a concesión de subvencións para o fomento da participación galega no Programa marco de investigación e innovación da Unión Europea (Horizon 2020), cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020 (códigos de procedemento IN607F, IN607G e IN607H).
Axencia Galega de Innovación — III. Outras disposicións — 23/10/2020

O artigo 7.2 da citada convocatoria de axudas establece que de xeito semestral publicaranse no DOG as axudas concedidas e notificadas durante este período.
De conformidade co anterior, co disposto no artigo 15 da Lei 9/2007, do 13 de xuño, de subvencións de Galicia, e co establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega,
Dar publicidade á relación de beneficiarios das axudas concedidas durante o primeiro semestre de 2020 pola Axencia Galega de Innovación, ao abeiro da convocatoria para o ano 2020 para a concesión de subvencións para o fomento da participación galega no Programa marco de investigación e innovación da Unión Europea (Horizon 2020).
Santiago de Compostela, 29 de setembro de 2020
a) Normas reguladoras da convocatoria:
Resolución da directora da Axencia Galega de Innovación do 31 de maio de 2019 pola que se establecen as bases reguladoras para a concesión de subvencións para o fomento da participación galega no Programa marco de investigación e innovación da Unión Europea, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020 (DOG núm. 131, do 11 de xullo de 2019).
Resolución da directora da Axencia Galega de Innovación do 23 de abril de 2020 pola que se convocan para o ano 2020 as axudas para a concesión de subvencións para o fomento da participación galega no Programa marco de investigación e innovación da Unión Europea, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020 (DOG núm. 90, do 11 de maio de 2020).
b) Aplicacións orzamentarias e crédito orzamentario destinado:
Tal e como se recolle nas súas bases, as axudas da presente convocatoria fináncianse no marco do programa operativo Feder Galicia 2014-2020, o cal conta cunha taxa de cofinanciamento Feder do 80 %, computándose como cofinanciamento nacional o investimento privado elixible dos beneficiarios polo 20 % restante.
c) A finalidade destas axudas defínese en tres liñas de apoio:
Liña 1: apoio á preparación de propostas de calidade ao Programa marco (código de procedemento IN607F).
Liñas 2.1 e 2.2: financiamento do desenvolvemento dunha proposta individual presentada á fase 1 (liña 2.1-procedemento IN607G) ou á fase 2 (liña 2.2-procedemento IN607H) do Instrumento Peme.
RESOLUCIÓN do 9 de outubro de 2020, da Dirección Xeral de Planificación Enerxética e Recursos Naturais, pola que se dá publicidade dos beneficiarios das axudas concedidas ao abeiro da Orde do 26 de decembro de 2019 pola que se establecen as bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, e se procede á súa convocatoria para o ano 2020 (código de procedemento IN519D).
Vicepresidencia segunda e Consellería de Economía, Empresa e Innovación — III. Outras disposicións — 23/10/2020

Antecedentes.
1. O 28.9.2020, a Vicepresidencia segunda e Consellería de Economía, Empresa e Innovación resolveu a dita Orde do 26 de decembro de 2019.
Consideracións legais e técnicas.
1. O artigo 15 da Lei 9/2007, do 13 de xuño, de subvencións de Galicia, o artigo 17 da Lei 1/2016, do 18 de xaneiro, de transparencia e bo goberno, e o artigo 26 do anexo I da Orde do 26 de decembro de 2019 establecen que se publicará no Diario Oficial de Galicia a relación das subvencións concedidas, con indicación da norma reguladora, beneficiario, crédito orzamentario, contía e finalidade da subvención.
De acordo con todo o indicado,
Publicar o extracto das axudas outorgadas pola Vicepresidencia segunda e Consellería de Economía, Empresa e Innovación ao abeiro da devandita Orde do 26 de decembro de 2019.
a) Norma reguladora da convocatoria: Orde do 26 de decembro de 2019 pola que se establecen as bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, e se procede á súa convocatoria para o ano 2020 (código de procedemento IN519D).
b) Aplicación orzamentaria: 09.20.732A.760.0.
c) Crédito orzamentario: 4.249.357,72 €.
d) Destinatarios: concellos da Comunidade Autónoma de Galicia.
e) Finalidade: o reforzo e extensión das redes de distribución eléctrica que dan servizo aos parques empresariais existentes ou en desenvolvemento en Galicia.
f) Beneficiarios e importe das axudas: no anexo a esta resolución recóllense os beneficiarios co seu importe correspondente.
Santiago de Compostela, 9 de outubro de 2020
RESOLUCIÓN do 15 de outubro de 2020 pola que se dá publicidade ás axudas concedidas ao abeiro da Orde do 21 de xullo de 2020 (Diario Oficial de Galicia número 153, do 31 de xullo) pola que se establecen as bases reguladoras da subvención a entidades locais de Galicia para a dotación de novidades editoriais en galego en formato físico e para a mellora das coleccións bibliográficas, con destino ás bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia, e se procede á súa convocatoria de carácter extraordinaria para o ano 2020 (código de procedemento CT235A).
Consellería de Cultura, Educación e Universidade — III. Outras disposicións — 23/10/2020

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
(DOG) das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención. Así mesmo, segundo o artigo 15 da orde de convocatoria esta resolución publicarase no DOG, no portal da Rede de bibliotecas públicas de Galicia (https://rbgalicia.xunta.gal) e na páxina web oficial da Consellería de Cultura, Educación e Universidade (https://www.cultura.gal). Esta publicación substituirá a notificación persoal e producirá os mesmos efectos.
Ordenar a publicación no DOG das subvencións concedidas con cargo ás aplicacións orzamentarias que a continuación se relacionan, do procedemento CT235A de subvencións destinadas a concellos de Galicia para a dotación de novidades editoriais en galego en formato físico e para a mellora das coleccións bibliográficas, con destino ás bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia. Convocatoria de carácter extraordinario.
Programa A. Subvencións para a dotación de novidades editoriais en galego en formato físico, aplicación orzamentaria: 11.20.432A.760.2.
Programa B. Subvencións para a mellora das coleccións bibliográficas, aplicación orzamentaria: 11.20.432A.760.1.
Santiago de Compostela, 15 de outubro de 2020
DECRETO 172/2020, do 1 de outubro, polo que se aproba o cambio de titularidade, a prol do Concello de Narón, de dous treitos antigos da estrada provincial DP-5401 Narón ao polígono Río do Pozo por Castro.
Consellería de Infraestruturas e Mobilidade — III. Outras disposicións — 15/10/2020

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas, e logo do acordo entre as administracións afectadas.
Por outra parte, a citada Lei de estradas dispón, no artigo 9.7, que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Narón solicita á Deputación Provincial da Coruña o cambio de titularidade de dous treitos do antigo trazado da estrada DP-5401, Narón ao polígono Río do Pozo por Castro (tramo que vai desde a AC-566 á nova DP-5401) na aldea de Borreiros.
O Pleno da Corporación da Deputación Provincial da Coruña, na sesión ordinaria que tivo lugar o 31 de xullo de 2020, aceptou a transferencia de titularidade dos treitos que se define no artigo 1, xa que se trata de treitos antigos da estrada DP-5401 que carecen de funcionalidade dentro da Rede provincial da Coruña.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día un de outubro de dous mil vinte,
Artigo 1
Aprobar o cambio de titularidade a prol do Concello de Narón de:
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Narón deberá modificar o seu catálogo de estradas para incluír o cambio de titularidade a que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo o día seguinte ao da publicación deste decreto no Diario Oficial de Galicia. A entrega dos bens formalizarase no prazo dos dous meses seguintes a esta publicación, mediante a sinatura da correspondente acta de entrega entre o Concello e a Deputación.
Artigo 4
Correspóndenlle ao Concello de Narón, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que poida corresponderlle como nova Administración titular das estradas.
Disposición derradeira
Este decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, un de outubro de dous mil vinte
RESOLUCIÓN do 6 de outubro de 2020 pola que se dá publicidade da Resolución do 2 de outubro de 2020 pola que se lle encarga á Fundación Semana Verde de Galicia (FSV) que poña á disposición da Dirección Xeral da Función Pública os espazos precisos e lle preste os traballos de apoio necesarios para organizar as probas dos procesos de funcionarización do persoal da Administración xeral da Comunidade Autónoma de Galicia.
Consellería de Facenda e Administración Pública — III. Outras disposicións — 15/10/2020

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáselle publicidade á encarga da Consellería de Facenda e Administración Pública á Fundación Semana Verde de Galicia, que ten as seguintes características:
Actividade: esta encarga ten por obxecto que a Fundación Semana Verde de Galicia poña á disposición da Dirección Xeral de Función Pública os espazos necesarios e lle preste os traballos de apoio correspondentes para a realización das probas dos seguintes procesos de funcionarización que teñen lugar nos días que a continuación se indican:
Natureza e alcance da xestión da encarga: encarga a medios propios ao ter a Fundación Semana Verde de Galicia a consideración de medio propio instrumental e de servizo técnico da Administración xeral da Comunidade Autónoma, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Orzamento: 70.384,27 €. O gasto impútase á aplicación 23.04.124A.226.13 (código de proxecto 2015/00187) dos orzamentos xerais da Comunidade Autónoma de 2020.
Esta operación non está suxeita a IVE segundo o establecido no artigo 7.8 da Lei 37/1992, do 28 de decembro, do imposto sobre o valor engadido.
Santiago de Compostela, 6 de outubro de 2020
EXTRACTO da Resolución do 15 de outubro de 2020, da Dirección Xeral de Comercio e Consumo, pola que se acorda publicar as bases reguladoras dos premios de Artesanía de Galicia e a súa convocatoria para o ano 2020 (código de procedemento IN200A).
Vicepresidencia segunda e Consellería de Economía, Empresa e Innovación — III. Outras disposicións — 26/10/2020

BDNS (Identif.): 528419.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.go.es/bdnstrans/index).
Primeiro.
Beneficiarios
Persoas e obradoiros artesáns con recoñecida traxectoria profesional e que están ou estiveron inscritos no Rexistro Xeral de Artesanía de Galicia, segundo o premio a que opten.
Segundo.
Obxecto
Estas bases teñen por obxecto regular a concesión dos premios de Artesanía de Galicia como un recoñecemento á mellora continua no labor dos profesionais do sector artesán galego e contribuír ao seu desenvolvemento económico e promocional.
Terceiro.
Bases reguladoras
Publícanse conxuntamente coa convocatoria.
Cuarto.
Importe
Destínase un total de 13.000,00 euros con cargo aos orzamentos da Fundación Pública Artesanía de Galicia.
Os premios de Artesanía de Galicia constarán das seguintes categorías:
Premio Artesanía de Galicia 2020.
Dotación de 9.000 euros e trofeo acreditativo.
Premio Traxectoria 2020.
Trofeo acreditativo e sen dotación económica.
Premio Bolsa Eloy Gesto 2020.
Bolsa de formación de 4.000 euros e diploma acreditativo.
Quinto.
Prazo de presentación de solicitudes
O prazo de presentación de candidaturas iníciase a partir das 8.00 horas do 16 de novembro de 2020 e remata ás 14.30 horas do 27 de novembro de 2020.
Santiago de Compostela, 15 de outubro de 2020
RESOLUCIÓN do 13 de outubro de 2020, da Dirección Xeral de Planificación Enerxética e Recursos Naturais, pola que se modifica o anexo da Resolución do 8 de xullo de 2020, da Dirección Xeral de Enerxía e Minas, pola que se dá publicidade dos beneficiarios das axudas concedidas ao abeiro da Orde do 26 de decembro de 2019 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2020 (código de procedemento IN519B).
Vicepresidencia segunda e Consellería de Economía, Empresa e Innovación — III. Outras disposicións — 26/10/2020

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, no artigo 26 do anexo I da Orde do 26 de decembro de 2019 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se convocan para o ano 2020 (IN519B), procedeuse por medio da Resolución da Dirección Xeral de Enerxía e Minas do 8 de xullo de 2020 á publicación do extracto das axudas outorgadas pola Consellería de Economía, Emprego e Industria ao abeiro da dita orde.
Mediante a Resolución da Consellería de Economía, Emprego e Industria do 2.7.2020, resolveuse a orde de convocatoria e constituíuse unha lista de agarda cos expedientes que non resultaron beneficiarios. A data límite do período de vixencia da dita lista, establecida pola antedita resolución, foi o 30.9.2020.
Antes do peche da lista de agarda, recibiuse a renuncia dun dos concellos beneficiarios á axuda concedida, o que implicou a existencia de crédito dispoñible. De acordo co establecido no artigo 15.2 das bases reguladoras e cos requisitos establecidos no punto Condicións xerais para os expedientes que conforman a lista de agarda da Resolución do 2.7.2020, a lista foi atendida por rigorosa orde de puntuación e cando existise crédito axeitado e suficiente para atender a totalidade do importe de subvención asignado á solicitude. De acordo con isto, concedeuse a axuda á solicitude que figuraba no primeiro posto da lista de agarda.
Procédese por medio desta resolución á publicación dos beneficiarios definitivos das axudas outorgadas pola Vicepresidencia segunda e Consellería de Economía, Emprego e Innovación ao abeiro da Orde do 26 de decembro de 2019. No anexo a esta resolución recóllense os beneficiarios, o importe e a finalidade das axudas. A lista inclúe os beneficiarios que renunciaron á subvención.
Santiago de Compostela, 13 de outubro de 2020
RESOLUCIÓN do 15 de outubro de 2020, da Dirección Xeral de Comercio e Consumo, pola que se dá publicidade das axudas concedidas ao abeiro da Orde do 30 de xaneiro de 2020 pola que se establecen as bases reguladoras para a concesión, en réxime de concorrencia competitiva, de subvencións para a innovación, a dixitalización e a implantación de novas fórmulas de comercialización e expansión do sector comercial e artesanal, e se procede á súa convocatoria para o ano 2020 (código de procedemento CO300C).
Vicepresidencia segunda e Consellería de Economía, Empresa e Innovación — III. Outras disposicións — 26/10/2020

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 23 das bases reguladoras da orde, publícanse as subvencións concedidas por resolución da directora xeral de Comercio e Consumo, por delegación do vicepresidente segundo e conselleiro de Economía, Empresa e Innovación (Orde do 10 de xuño de 2016, DOG núm. 131, do 10 de xuño), relacionadas no anexo.
Norma reguladora: Orde do 30 de xaneiro de 2020 pola que se establecen as bases reguladoras para a concesión, en réxime de concorrencia competitiva, de subvencións para a innovación, a dixitalización e a implantación de novas fórmulas de comercialización e expansión do sector comercial e artesanal, e se procede á súa convocatoria para o ano 2020 (código de procedemento CO300C).
Crédito orzamentario: 3.800.000,00 €.
Aplicación orzamentaria: 09.30.751A.770.1.
Finalidade: a concesión de subvencións para a innovación, a dixitalización e a implantación de novas fórmulas de comercialización e expansión do sector comercial e artesanal.
Santiago de Compostela, 15 de outubro de 2020
RESOLUCIÓN do 21 de outubro de 2020, da Dirección Xeral de Mobilidade, pola que se modifica a Resolución do 13 de febreiro de 2020 pola que se convocan probas de constatación da competencia profesional para o desempeño das funcións de xestor de transporte en empresas de transporte por estrada (Diario Oficial de Galicia número 37, do 24 de febreiro).
Consellería de Infraestruturas e Mobilidade — III. Outras disposicións — 29/10/2020

Artigo único
De conformidade coas previsións contidas no Regulamento 1071/2009, do 21 de outubro; na Lei orgánica 5/1987, do 30 de xullo; na Lei 16/1987, do 30 de xullo; no Real decreto 1211/1990, do 28 de setembro, e na Orde do Ministerio de Fomento do 28 de maio de 1999, e de acordo coa autorización conferida pola Orde da Consellería de Ordenación do Territorio e Obras Públicas do 8 de xuño de 1989, modifícase a composición do tribunal designado no punto 10.a) da Resolución do 13 de febreiro de 2020 que se cita no encabezamento, no seguinte sentido:
Noméase como secretaria suplente a:
Ana María Gómez Iglesias, que substitúe a Xesús do Río da Torre.
Santiago de Compostela, 21 de outubro de 2020
RESOLUCIÓN do 26 de agosto de 2020 pola que se corrixe un erro na Resolución do 29 de xullo de 2020 pola que se corrixen os erros advertidos na do 25 de xaneiro de 2011 pola que se publica o plan de estudos de graduado ou graduada en Educación Infantil.
Universidade da Coruña — III. Outras disposicións — 02/09/2020

Advertido un erro no texto da Resolución do 29 de xullo de 2020 pola que se corrixen os erros na do 25 de xaneiro de 2011 pola que se publica o plan de estudos de graduado ou graduada en Educación Infantil pola Universidade da Coruña (DOG núm. 162, do 13 de agosto), esta reitoría, de acordo co disposto no artigo 109.2 da Lei 39/2015, do 1 de outubro, de procedemento administrativo común das administracións públicas, rectifica e publica o devandito erro na forma na que se sinala:
No número 3.2, Contido do plan de estudos por módulos, de acordo coa Orde ECI/3854/2007, na páxina 32344, onde di:
Debe dicir:
A Coruña, 26 de agosto de 2020
RESOLUCIÓN do 27 de agosto de 2020 pola que se dá publicidade á asignación e á denegación das solicitudes de dereitos de pagamento básico da reserva nacional da campaña 2019 e se notifican as resolucións pendentes das campañas 2015, 2016, 2017 e 2018.
Fondo Galego de Garantía Agraria — III. Outras disposicións — 02/09/2020

Para os efectos de establecer o procedemento de solicitude para a asignación de dereitos de pagamento básico procedentes da reserva nacional da campaña 2019 en Galicia, no marco do establecido polo Real decreto 1076/2014, do 19 de decembro, sobre asignación de dereitos do réxime de pagamento básico da política agraria común, publicouse a Orde da Consellería do Medio Rural do 22 de xaneiro de 2019 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
Así mesmo, levarase a cabo a notificación das resolucións pendentes de campañas anteriores reguladas na Orde da Consellería do Medio Rural do 10 de marzo de 2015, na Orde da Consellería do Medio Rural do 29 de xaneiro de 2016, na Orde da Consellería do Medio Rural do 31 de xaneiro de 2017 e na Orde da Consellería do Medio Rural do 6 de febreiro de 2018.
O Fondo Galego de Garantía Agraria (Fogga), con base no disposto nos artigos 23, 24, 25, 26 e 27 do Real decreto 1076/2014, tramitou as solicitudes de acceso á dita reserva e remitiu ao Fondo Español de Garantía Agraria (Fega) información sobre os solicitantes.
De acordo co disposto no artigo 27.1 do devandito Real decreto 1076/2014, o presidente do Fega comunicou ao Fogga, para o seu traslado aos interesados, a resolución sobre a asignación e a denegación de solicitudes de dereitos de pagamento básico da reserva nacional das campañas 2015, 2016, 2017, 2018 e 2019.
Consonte o anterior, esta dirección
Primeiro. Facer pública a notificación na web do Fogga (https://fogga.xunta.gal/gl/pac/consultas_pac/dereitos_de_pagamento_basico) da asignación e denegación de solicitudes de dereitos de pagamento básico da reserva nacional da campaña 2019 e notificación das resolucións pendentes das campañas 2015, 2016, 2017 e 2018.
Segundo. Contra a resolución do presidente do Fega que se publica, as persoas interesadas poderán interpoñer recurso de alzada ante a persoa titular do Ministerio de Agricultura, Pesca y Alimentación, no prazo dun mes contado desde o día seguinte á publicación no Diario Oficial de Galicia.
Santiago de Compostela, 27 de agosto de 2020
EXTRACTO da Resolución do 16 de outubro de 2020 pola que se amplían o orzamento, o prazo máximo de execución e o de presentación da solicitude de cobramento establecidos na Resolución do 15 de xuño de 2020 pola que se dá publicidade do acordo do Consello de Dirección que aproba as bases reguladoras das axudas a proxectos de dixitalización para facer fronte á situación provocada polo COVID-19 (programa Cheques Dixitalización COVID-19), susceptibles de cofinanciamento polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva (código de procedemento IG300E).
Instituto Galego de Promoción Económica — III. Outras disposicións — 27/10/2020

BDNS (Identif.): 510979.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Ampliación do crédito orzamentario
Amplíase en 3.000.000 de € o crédito dispoñible para concesións nesta convocatoria, que queda fixado do seguinte xeito:
Partida orzamentaria 09.A1.741.A.7810: 700.000 € con cargo ao ano 2020.
Partida orzamentaria 09.A1.741.A.7706: 9.300.000 € con cargo ao ano 2020.
Santiago de Compostela, 16 de outubro de 2020